"Remember the Time" ni jina la wimbo ulioimbwa na msanii wa rekodi za muziki wa rock, pop na R&B Michael Jackson mnamo mwezi wa Machi ya mwaka wa 1992. Ulitolewa ukiwa kama single ya pili ya Jackson kutoka kwenye albamu yake ya mwaka wa 1991, Dangerous, wimbo ulifanikisha mpango wa Jackson wa kuunda ladha mpya ya New jack swing-ikiwa na R&B. Wimbo ameandaa kwa ushirikiano wake na Teddy Riley. Wimbo umegonga nafasi ya 3 kwenye chati za Billboard Hot 100 na namba 1 kwenye Billboard R&B Singles. Mnamo mwaka wa 1993 Jackson alitoa heshima kwa kuuimba wimbo huu kwenye sherehe za ugawaji wa tuzo za Soul Train Awards akiwa kwenye kiti. Hii ni kwa sababu amepata kushtuka mara kwa mara akiwa anafanya mazoezi na ilitokea hivi siku moja kabla ya sherehe hii kufanyika. Remember The Time umepata tuzo ya Soul Train Award for Best Male R&B Single. Kama jinsi ilivyokuwa katika sehemu za nyimbo zake zilizopita, muziki wa video wa "Remember the Time" (umeongozwa na John Singleton) ilikuwa utayarishaji wa kimaelezo na imefanya wimbo uwe na urefu wa dakika 9. Wimbo upo kwenye seti ya Misri ya Kale, imetiwa vionjo na kuonekana kama video ya kizamaani kweli.